laion/Wikipedia-Exotic huggingface dataset:
Johann von Patkul (kapten)

Johann von Patkul oli Rootsi sõjaväelane (kapten). Patkulite suguvõsast põlvnenud Johann von Patkul sündis hilisema ooberstleitnandi ja Patküla, Jaunkalpene ja Pāpēni mõisniku Johann von Patkuli (sündinud 1596) ja Christina Weddichi pojana. 1659 ja 1660 teenis ta kapteni ja kompaniiülemana Franz von Knorringi Ida-Uusimaa rügemendis. Samas teenis ta ka 1662. aastal ning 1663 ja 1664 jätkas rügemendis teenimist ooberst Anders Zöge alluvuses. 1666–1675 teenis ta ooberst Wenzel Pilar von Pilchau Häme rügemendis kapteni ja kompaniiülemana. 1669. aastal kuulus tema kompanii Narva garnisoni koosseisu. 1676–1677 teenis ta samal positsioonil ooberst Rembert von Funckeni (1632–1709) Uusimaa rügemendis. Johann von Patkul oli abielus Anna Sophia von Knorringiga (1638 Riia – 1711 Stockholm), kes oli ooberst Franz von Knorringi ja Catharina Schützi tütar. Patkuli äi oli olnud tema otsene ülem Ida-Uusimaa rügemendis. Abielust sündis: Lovisa Charlotte von Patkul (suri 1738), oli abielus Auvere mõisniku, major Heinrich Johann von Drentelniga (1659–1704), kes langes Narva lahingus. Narva vallutamise järel küüditati Lovisa Charlotte pere Tobolskisse, kust nad naasid alles 1721. aastal. Franz von Knorringi rügemendi munsterroll, 1659 Franz von Knorringi rügemendi munsterroll, 1660 Ida-Uusimaa rügemendi munsterroll, 1662 Anders Zöge rügemendi munsterroll, 1663 Anders Zöge rügemendi munsterroll, 1664 Wenzel Pilar von Pilchau rügemendi munsterroll, 1666 Wenzel Pilar von Pilchau rügemendi munsterroll, 1667 Narva garnisoni munsterroll, 1669 Wenzel Pilar von Pilchau rügemendi munsterroll, 1674 Wenzel Pilar von Pilchau rügemendi munsterroll, 1675 Rembert von Funckeni rügemendi munsterroll, 1676 Rembert von Funckeni rügemendi munsterroll, 1677
Lomnice nad Popelkou

Lomnice nad Popelkou (saksa keeles Lomnitz an der Popelka) on linn Tšehhis Libereci maakonnas Semily ringkonnas. Lomnice nad Popelkou asub Semilyst 9 km lõunakagus, Jičínist umbes 11 km põhjas ja Liberecist ligikaudu 35 km kagus. Lomnice nad Popelkou asub merepinnast 478 meetri kõrgusel. Asulat on esmamainitud 1232. aastal. Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. Lomnice nad Popelkou Místopisný průvodce po České Republice Historie Lomnice nad Popelkou
Gertrud von Holstfer

Gertrud von Holstfer (suri 1700) oli Liivimaa aadlidaam, kuulsa Liivimaa aadlitegelase Johann Reinhold von Patkuli (1660–1707) ema. Holstferite suguvõsast pärit Gertrud sündis Tēdiņi (Rujenbach) mõisniku Johann von Holstferi ja Anna von Uexkülli tütrena. 1647. aastal abiellus ta Liivimaa maanõuniku ja Rootsi sõjaväelase Friedrich Wilhelm von Patkuliga, kellele kuulusid Ķieģeļi (Kegeln) ja Vaidava mõis (Waidau). Rootsi-Poola sõja ajal läksid Friedrich Wilhelm von Patkul ja Gertrud von Holstfer perega Valmierasse pakku. Piiratavas linnas puhkes katk ja pere kaheksa last haigestusid ning surid. Linna langemise järel andis Patkul vande Poolale ja asus nende teenistusse. Kui Rootsi väed järgmisel aastal vallutasid Rootsi väed piirkonna tagasi, arreteeriti Patkul riigireetmises süüdistatuna ning viidi algul Riiga ja seejärel Stockholmi vangistusse. Gertrud von Holstfer koos poeg Karl Friedrichiga jäid esialgu elama perekonna Ķieģeļi mõisa, kuid 1659. aasta suvel sai ta loa minna Stockholmi mehe juurde. 1660. aastal sündis Stockholmi vanglas nende poeg Johann Reinhold. Peagi mõisteti Friedrich Wilhelm von Patkul õigeks ja tema õigused ja omand taastati. 1666. aastal Friedrich Wilhelm von Patkul suri ning jättis endast maha suured võlad, mistõttu Kiegali mõis panditi ja leskprouale jäeti elamiseks Vaidava mõis. Gertrud von Holstferi on iseloomustatud kui keevalise iseloomuga naist, kes ei osanud täisealisena isegi oma nime kirjutada, kuid ratsutas osavalt ning oskas tulirelvadega ümber käia. Kui Friedrich Wilhelm von Patkul 1666. aastal suri, panditi perekonna Kiegali mõis rittmeister Tiesenhausenile. Gertrud von Holstfer ei olnud sellega rahul ning ratsutas mõõga ja püstolitega relvastatult ja ühes saatjaskonnaga Tiesenhauseni akende alla ning nõudis, et too välja ilmuks. Järgmisel päeval ähvardas ta kirikus Tiesenhausenit ja lubas teda püstolist tulistada. Ta lasi Kiegali tiikidest kogu kalavaru välja püüda ja valmimata odra Tiesenhauseni põldudelt maha niita. Samuti oli Gertrud von Holstfer vaenujalal Rubene kihelkonna pastoriga, kes oli teda jutluses noominud. Leskproua ratsutas seejärel nelja teenri saatel kirikumõisa ja peksis kirikuõpetajat piitsaga. Johann Reinhold von Patkul on meenutanud, et kodus oli ema sõim ja vandumine tavapärane ning isegi oma kahele pojale soovis ta võllast ja piinaratast. 1675. aastal abiellus lesestunud Gertrud von Holstfer Liepkalne mõisniku (Linden) rittmeister Heinrich von Mölleriga. Gertrud von Holstfer abiellus 1647. aastal Liivimaa maanõuniku ja Rootsi sõjaväelase Friedrich Wilhelm von Patkuliga (1604–1666). Abielust sündis hulk lapsi, kuid täiskasvanuks said vaid kolm poega: Jürgen von Patkul, Rootsi sõjaväelane, langes Hamburgis duellil Johann Reinhold von Patkul (1660–1707), reduktsioonivastase Liivimaa aadliopositsiooni liider Karl Friedrich von Patkul (1661–1697), Rootsi sõjaväelane (kornet) 1675. aastal abiellus lesestunud Gertrud von Holstfer Liepkalne mõisniku (Linden) rittmeister Heinrich von Mölleriga. Tõnu Viik "Johann Reinhold von Patkul - Liivimaa suur riigimees?"
Karl Friedrich von Patkul

Karl Friedrich von Patkul (19. november 1661 Ķieģeļi mõis – 26. mai 1697 Liepkalne mõis) oli Liivimaa aadlik ning Rootsi sõjaväelane (kornet). Ta oli kuulsa Liivimaa aadlitegelase Johann Reinhold von Patkuli vend. Karl Friedrich von Patkul sündis Liivimaa maanõuniku ja Rootsi sõjaväelase Friedrich Wilhelm von Patkuli (1604–1666) ja Gertrud von Holstferi pojana. Isa suri juba 1666. aastal, kuid ema palkas poegadele koduõpetaja ning poistele õpetati teoloogiat, kõnekunsti, saksa, ladina, rootsi ja prantsuse keelt, samuti ajalugu, geograafiat, loogikat, matemaatikat ja eetika aluseid. Kui vanem vend Johann Reinhold sai võimaluse minna õppima Kieli ülikooli, siis Karl Friedrichile seda ei võimaldatud. Ta kaebas, et vanema venna õpetamisele kulus 3000 taalrit, siis tema õpinguteks võimaldati vaid 800 taalrit. Kui Johann Reinhold 20-aastaselt õpingutelt naasis ning perekonna mõisu asus juhtima, otsustas ta õdede ja vendadega valdusi mitte jagada, vaid neile pärandiosa välja maksta. Karl Friedrich polnud abikaasa ja äi soovitusel sellega nõus ning vendade vahel algas aastaid kestnud protsessimine. Karl Friedrich von Patkul teenis Rootsi ratsaväes, kus sai korneti auastme. Kehva tervise tõttu pidi ta teenistuse varakult pooleli jätma. 1694. aastal süüdistati Johann Reinhold von Patkulit muuhulgas Liivimaa rüütelkonna arhiivi ühe osa peitmises. Teda oli selles aidanud Rubene pastor Johann Georg Ludecus, kes oli osa dokumente Karl Friedrichi nähes Vaidava mõisa peitnud. Karl Friedrich, kelle läbisaamine vennaga oli endiselt pingeline, kaebas venna ja pastori peale võimudele ning Ludecus arreteeriti ning mõisteti surma, kuigi sai hiljem armu. Karl Friedrich von Patkul abiellus Gertrude Elisabeth von Pfeiliga, kes oli Libbert von Pfeili ja Anna von Mölleri tütar. Abielust sündisid: Karl Gustav von Patkul (1686–1750), Rootsi (kapten) ja Venemaa sõjaväelane (polkovnik) Reinhold Friedrich von Patkul Gertrud Elisabeth von Patkul Tõnu Viik "Johann Reinhold von Patkul - Liivimaa suur riigimees?" Anton Buchholtz "Beiträge zur Lebensgeschichte Johann Reinhold Patkuls". Riia, 1893, lk. 134
Mahir Emreli

Mahir Emreli (sündinud 1. juulil 1997 Bakuus) on Aserbaidžaani jalgpallur, kes mängib ründajana Horvaatia kõrgliiga klubis Zagrebi Dinamo ja Aserbaidžaani jalgpallikoondises. Ta alustas klubikarjääri kodulinna klubis FK Bakuu, debüteerides Aserbaidžaani kõrgliigas hooajal 2014–15. Aastatel 2015–2021 mängis ta Aserbaidžaani kõrgliiga klubis Qarabağ. Aastatel 2016–2020 tuli ta klubiga viiel hooajal järjest Aserbaidžaani meistriks. Hooajal 2018–19 lõi ta liigas 16 väravat ja oli sellega liiga suurim väravakütt. Koroonapandeemia tõttu lõpuni mängimata jäänud hooajal 2019–20 lõi ta kokku seitse väravat, millega jagas kolme teise mängija kõrval parima väravalööja tiitlit. Hooajal 2020–21 lõi Emreli liigas 18 väravat, kuid jäi parima väravaküti arvestuses Namiq Ələsgərovi järel teiseks. 2021. aasta juunis sõlmis ta lepingu Poola kõrgliiga klubiga Varssavi Legia. Hooaja 2021–22 UEFA Meistrite Liiga eelringides ja UEFA Euroopa Liigas jõi ta kokku seitse väravat, sh kaks väravat Euroopa Liiga alagrupiturniiril. 2021. aasta detsembris oli Emreli üks Legia mängijatest, kes sattus jalgpallihuligaanide ohvriks. 2022. aasta veebruaris lõpetas ta Legiaga osapoolte kokkuleppel lepingu ja liitus Zagrebi Dinamoga. Aserbaidžaani jalgpallikoondis tegi ta debüüdi 9. märtsil 2017 sõprusmängus Katari vastu. Koondisekarjääri esimese värava lõi ta 29. mail 2018 sõprusmängus Kõrgõzstani vastu. Qarabağ Aserbaidžaani Premyer Liqası: 2015–16, 2016–17, 2017–18, 2018–19, 2019–20 Aserbaidžaani karikas: 2015–16, 2016–17 "Mahir Emreli – witamy w Legii". legia.com. 8.6.2021. Vaadatud 25.6.2021 "Ekstraklasa: Emreli, Luquinhas i Lopes pobici przez kiboli? Skandal w Książenicach. Legia milczy". PolskieRadio24.pl. 13.12.2021. Vaadatud 18.2.2022
Artur Jędrzejczyk

Artur Marcin Jędrzejczyk (sündinud 4. novembril 1987 Dębicas) on Poola jalgpallur, kes mängib kaitsjana Poola kõrgliiga klubis Varssavi Legia. Ta alustas klubikarjääri kodulinna klubis Dębica Igloopol. Legiaga liitus ta esimest korda juba 2006. aastal. Pärast kolme laenul oldud hooaega teistes Poola klubides, sh 2009–10 Kielce Koronas, mängis Jędrzejczyk aastatel 2010–2013 Legia põhikoosseisus. Hooajal 2012–13 tuli ta klubiga Poola meistriks. 2013. aasta mais liitus ta Venemaa kõrgliiga klubiga FK Krasnodar. Hooaja 2015–16 teises pooles naasis ta laenule Legiasse ning tuli samal hooajal klubiga teist korda Poola meistriks. 2016. aasta detsembris sõlmis Jędrzejczyk Legiga püsiva lepingu ning on tulnud pärast seda klubiga Poola meistriks veel neljal korral. Poola jalgpallikoondises mängis Jędrzejczyk aastatel 2010–2019 kokku 40 korda ja lõi kolm väravat, millest kõik sõprusmängudes. Ta kuulus Poola koondisse 2016. aasta Euroopa meistrivõistlustel ja 2018. aasta maailmameistrivõistlustel. Varssavi Legia Ekstraklasa (6): 2012–13, 2015–16, 2016–17, 2017–18, 2019–20, 2020–21 Poola karikas (6): 2010–11, 2011–12, 2012–13, 2014–15, 2015–16, 2017–18
SkyscraperPage

SkyscraperPage on pilvelõhkujate poolehoidjatele ning harrastajatele ja entusiastidele mõeldud veebisait, mis jälgib olemasolevaid ja kavandatavaid tornehitisi kogu maailmas. Sait kuulub Skyscraper Source Mediale, mis vahendab illustreeritud pilvelõhkujate diagramme väljaandmiseks, turundamiseks ja kuvamiseks. Samas trükib Victorias asuv ettevõte plakattooteid. Saidil on võrdlev andmebaas pilvelõhkujate ja muude kõrgete konstruktsioonide kohta kogu maailmas. Üle 60 000 kujutise on loonud rohkem kui 850 disainerit pikslikunsti kasutades. Jooniste skaala on üks piksel meetri kohta. Saidi arutelufoorumi jaotises on üle 6 miljoni postituse, mis on jaotatud 100 000 lõimes 32 erinevas jaotises. SkyscraperCity www.skyscraperpage.com
Silm (perekonnanimi)

Silm on eesti perekonnanimi. 2021. aasta 1. jaanuari seisuga oli Eestis perekonnanimi Silm 431 inimesel (202 mehel ja 229 naisel). Perekonnanimede levikult oli Silm meeste puhul 289. ja naiste puhul 276. kohal. Levinuim oli see Võru maakonnas, kus seda oli 10 000 elaniku kohta 9,33. Helgi Silm, eesti nahaarst ja dermatoveneroloog (1941–) https://www.stat.ee/nimed/pere/Silm
Zubří

Zubří (saksa keeles Zubern) on linn Tšehhis Zlíni maakonnas Vsetíni ringkonnas. Zubří asub Vsetínist umbes 16 km põhjakirdes ja Zlínist ligikaudu 41 km kirdes. Zubří asub merepinnast 378 meetri kõrgusel. Asula on rajatud 1310. aastal. Zubří sai linnaõigused 22. veebruaril 2002. Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. Zubří Místopisný průvodce po České Republice Historie Zubří Město Zubří Historie města Zubří Lysá hora
Fabian Reinhold von Vietinghoff

Fabian Reinhold von Vietinghoff (suri 1710 Riias) oli Liivimaa mõisnik ning Rootsi sõjaväelane (kapten). Vietinghoffide suguvõsast pärit Fabian Reinhol von Vietinghoff sündis Vecmuiža (Sussikas), Mētaga (Metack), Ķēči (Fossenberg) ja Tūja mõisniku ning hilisema Liivimaa aadlilipkonna oobersti Ewold Johann von Vietinghoffi ja Anna Margaretha von Aderkasi pojana. Tema emapoolne vanaisa oli kindralmajor Fabian von Aderkas. Alates oktoobrist 1689 kuni juulini 1698 teenis ta kapteni ja kompaniiülemana krahv Nils Bielke (1644–1716) jalaväerügemendis Pommeris. Augustist 1698 kuni vähemalt aprillini 1700 teenis ta kapteni ja kompaniiülemana feldmarssal krahv Jürgen Mellini (1633–1713) jalaväerügemendis Pommeris. Läks 1701 erru. 13. juulil 1710 kinnitas oma pitseriga Liivimaa rüütelkonna truudusvande tsaar Peeter I-le. Suri samal aastal Riias koos abikaasaga katku. Talle kuulusid Vecmuiža, Mētaga, Ķēči, Jaunburtnieki (Sternhof) ja Urga mõis (Orgishof). Rootsi riigiarhiivis säilinud Fabian Reinhold von Vietinghoffi ja krahv Nils Bielke (1644–1716) kirjavahetuse ning munsterrollide põhjal on võimalik kindlaks teha Vietinghoffi asukoht mitmete aastate vältel: 1689, Riia 1692, Barth, Greifswald 1693, Greifswald 1694, Greifswald dateerimata, Anklam august 1698, Stettin Fabian Reinhold von Vietinghoff oli abielus Ursula von Poorteniga (suri 1710 Riias katku), kes oli Tallinna asehalduri Matthias von Poorteni ja Anna Elisabeth von Helmerseni tütar. Abielust sündisid: Anna Margaretha von Vietinghoff (sünd. 1692), suri noorelt Christina Elisabeth von Vietinghoff (1696–1710) Erich Johann von Vietinghoff (1699–1761), Liivimaa ja Eestimaa Asjade Justiitskolleegiumi assessor, Saaremaa maapealik ning Vecmuiža, Adavere ja Jõepere mõisnik Johannes von Vietinghoff (sünd. 1699) Anna Helena von Vietinghoff (sünd. 1705), kes oli abielus Ozoli mõisniku ja Liivimaa maanõuniku vabahärra Gustav Reinhold von Mengdeniga (suri 1755) Nils Bielke rügemendi munsterroll, oktoober 1689 Nils Bielke rügemendi munsterroll, november-detsember 1689 Nils Bielke rügemendi munsterroll, jaanuar-veebruar 1690 Nils Bielke rügemendi munsterroll, jaanuar-veebruar 1691 Nils Bielke rügemendi munsterroll, mai-juuni 1693 Nils Bielke rügemendi munsterroll, august-september 1698 Jürgen von Mellini rügemendi munsterroll, august-september 1698 Jürgen von Mellini rügemendi munsterroll, juuli-august 1699 Jürgen von Mellini rügemendi munsterroll, oktoober-detsember 1699 Jürgen von Mellini rügemendi munsterroll, jaanuar-veebruar 1700 Jürgen von Mellini rügemendi munsterroll, märts-aprill 1700 Adam Lewenhaupt "Karl XII:s officerare. Biografiska anteckningar, lk. 759 Carl Schirren "Die Recesse der livländischen Landtage aus den Jahren 1681 bis 1711: Theils im Wortlaute, theils im Auszuge", lk. 343 Nikolai von Essen "Vietinghof gen. Scheel, von u. Barone", Eestimaa Üldkasuliku Ühingu matriklikomisjon Brev till Nils Bielke från enskilda efter 1680.
Lambert Wilson

Lambert Wilson (sündinud 3. augustil 1959 Neuilly-sur-Seine'is) on prantsuse filminäitleja. Tema isa on filmi- ja teatrinäitleja ning lavastaja Georges Wilson. Lambert Wilson on mänginud enam kui 70 Prantsusmaa, Suurbritannia, USA ja Saksamaa filmis. Tema tuntumad rollid on olnud filmides "Matrix Reloaded", "Enter the Matrix", "Matrix Revolutions", "Sahara" ja "Liider" ("The Leading Man"). Ta on mänginud muuhulgas Claude Chabroli, André Téchine'i ja Fred Zinnemani filmides. Koduleht Lambert Wilson andmekogus IMDb (inglise)
André Martins

André Renato Soares Martins (sündinud 21. jaanuaril 1990 Santa Maria da Feiras) on Portugali jalgpallur, kes mängib poolkaitsjana Poola kõrgliiga klubis Varssavi Legia. 2003. aastal liitus ta Lissaboni Sportingu noorteakadeemiaga. Aastatel 2009–2011 mängis ta Sportingust laenul Portugali madalamate liigade klubides. Sportingu meeskonnas debüteeris ta Portugali kõrgliigas hooajal 2011–12. Esimese värava Portugali kõrgliigas lõi ta 15. septembril 2013 mängus Olhanense vastu. Aastatel 2016–2018 mängis ta Kreeka kõrgliiga klubis PAE Olympiakós, kellega tuli hooajal 2016–17 Kreeka meistriks. 2018. aasta septembris liitus ta Legiaga. Hooaegadel 2019–20 ja 2020–21 on ta tulnud klubiga Poola meistriks. Portugali jalgpallikoondises debüteeris Martins 14. augustil 2013 sõprusmängus Hollandi vastu. 2016. aasta suveolümpiamängude jalgpalliturniiril kuulus ta Portugali olümpiavõistkonda. Sporting Taça de Portugal: 2014–15 Olympiakós Kreeka Super League: 2016–17 Varssavi Legia Ekstraklasa: 2019–20, 2020-21
Bratislava ŠK Slovan

Bratislava ŠK Slovan on Slovakkia jalgpalliklubi, mis tegutseb riigi pealinnas Bratislavas. Slovan mängib riigi kõrgliigas Superliga. Klubi asutati 1919. aastal nime all 1. ČsŠK Bratislava. Nime Slovan sai klubi 1953. aastal. Slovan on Slovakkia kõige edukam jalgpalliklubi, olles tulnud alates 1993. aastast rekordilised 11 korda Slovakkia meistriks ja võitnud üheksa Slovakkia karikat. Vahemikus 1944–1993 tuli klubi kaheksa korda Tšehhoslovakkia meistriks. 1969. aastal võitis see ainsa Tšehhoslovakkia klubina UEFA karikavõitjate karikavõistlused, kui finaalmängus alistati Hispaania klubi FC Barcelona tulemusega 3:2. 1976. aasta Euroopa meistrivõistlustel kuulus võidukasse Tšehhoslovakkia koondisse seitse Slovani mängijat. Alates 2019. aastast on klubi kodustaadion olnud Tehelné pole. Slovakkia Superliga: Võitja (11): 1993–94, 1994–95, 1995–96, 1998–99, 2008–09, 2010–11, 2012–13, 2013–14, 2018–19, 2019–20, 2020–21 Teised kohad (5): 2000–01, 2009–10, 2015–16, 2016–17, 2017–18 Slovakkia karikas: Võitja (17): 1969–70, 1971–72, 1973–74, 1975–76, 1981–82, 1982–83, 1988–89, 1993–94, 1996–97, 1998–99, 2009–10, 2010–11, 2012–13, 2016–17, 2017–18, 2019–20, 2020–21 Slovakkia superkarikas: Võitja (4): 1994, 1996, 2009, 2014 Tšehhoslovakkia kõrgliiga (1944–93): Võitja (8): 1949, 1950, 1951, 1955, 1969–70, 1973–74, 1974–75, 1991–92 Teised kohad (10): 1952, 1956, 1959-60, 1963-64, 1966-67, 1967-68, 1968-69, 1971-72, 1975-76, 1990-91 Tšehhoslovakkia karikas (1961–93): Võitja (5): 1961–62, 1962–63, 1967–68, 1973–74, 1981–82 UEFA karikavõitjate karikas: Võitja (1): 1968–69 Mitropa karikas: Teine koht (1): 1964 Ametlik koduleht
András Schäfer

András Schäfer (sündinud 13. aprillil 1999 Szombathelys) on Ungari jalgpallur, kes mängib vasakpoolkaitsjana Saksamaa kõrgliiga klubis 1. FC Union Berlin ja Ungari jalgpallikoondises. Ungari jalgpallikoondises tegi ta debüüdi 3. septembril 2020 UEFA Rahvuste Liiga mängus Türgi vastu. Koondisekarjääri esimese värava lõi ta 4. juunil 2021 sõprusmängus Küprose vastu. 2021. aasta Euroopa meistrivõistluste viimases alagrupimängus 23. juunil lõi ta värava Saksamaa vastu. András Schäfer MLSZ.hu veebilehel András Schäfer SOCCERWAY veebilehel András Schäfer national-football-teams.com veebilehel
Leht (perekonnanimi)

Leht on eesti perekonnanimi. 2021. aasta 1. jaanuari seisuga oli Eestis perekonnanimi Leht 413 inimesel (193 mehel ja 220 naisel). Perekonnanimede levikult oli Leht meeste puhul 313. ja naiste puhul 294. kohal. Levinuim oli see Hiiu maakonnas, kus seda oli 10 000 elaniku kohta 9,46. Friedrich Leht, eesti kunstnik ja kunstipedagoog (1887–1961) Kalju Leht, eesti kasvatus- ja kirjandusteadlane (1926–2006) Malle Leht, eesti botaanik (1953–) https://www.stat.ee/nimed/pere/Leht
Gaasikamber

Gaasikamber on spetsiaalne ruum (kamber), kus loomi ja inimesi tapetakse kambrisse lastava mürkgaasiga. Gaasikamber võeti kasutusele Ameerika Ühendriikides 1920. aastatel. USA-s kasutati gaasikambrit hukkamiseks viimati 1999. aastal Arizona osariigis. Natsistlikul Saksamaal kasutati gaasikambreid juutide, mustlaste, homoseksuaalsete inimeste ja vaimuhaigete tapmiseks. Algselt kasutati mürkgaasina süsinikmonooksiidi ehk vingugaasi (CO). Osades koonduslaagrites (näiteks Auschwitz-Birkenau) kasutati mürkgaasina kristalliseerunud vesiniktsüaniidi Zyklon B. Mõnes suuremas koonduslaagris olid kuni 2000 inimest mahutanud gaasikambrid. Hukkamiseks viidi vangid gaasikambrisse, mis suleti, ja siis lasti kambrisse kas vingugaasi auto sumumutist või Zyklon B-d katusesse tehtud spetsiaalse ava kaudu. Vangid surid 5–30 minutiga, seejärel eemaldati nendelt kuldhambad ja kõik väärisesemed. Laibad saadeti suurtesse krematooriumidesse, kus oli võimalik põletada umbes 1000 laipa ööpäevas. USA-s paigutatakse kõigepealt gaasikambris oleva tooli all asuvasse konteinerisse kaalium- (KCN) (või naatriumtsüaniidi (NaCN)) kapslid. Seejärel tuuakse vang gaasikambrisse, seotakse tooli külge kinni ja õhukindel kamber suletakse. Väljaspool kambrit valatakse torusse, mis viib täpselt laeka all asuvasse väiksesse paaki, kontsentreeritud väävelhapet (H2SO4). Seejärel avatakse kambri kardin, et vaatlejad saaks kambris toimuvat näha. Vangla ülem küsib hukatavalt, kas ta soovib öelda viimaseid sõnu. Tavaliselt ei soovita öelda viimseid sõnu. Pärast seda protsessi tõmmatakse väljaspool gaasikambrit kangi, et tsüaniidikapslid kukuksid happesse, mis tekitab keemilise reaktsiooni: 2KCN + H2SO4 = 2HCN + K2SO4 Hukatavale on gaas nähtav ja tal soovitatakse hingata sügavalt, et surra kiiresti ja vältida kannatusrikast surma. Pärast hukkamist puhastatakse kamber gaasist ja neutraliseeritakse ammoniaagiga (NH3): HCN + NH3 = NH4+ = CN-. Seejärel toovad hapnikumaske kandvad valvurid surnukeha kambrist välja. Siis uurib vangla arst surnukeha, et hukatu surnuks tunnistada. USA-s on pärast surmanuhtluse taastamist gaasikambrit hukkamiseks kasutatud kõige rohkem Mississippi osariigis (4 korral). California, Arizona ja Põhja-Carolina osariikides on gaasikambrit hukkamiseks kasutatud kahel ja Nevadas ühel korral. Zyklon B gaasitamisauto (liikuv gaasikamber)
Allas

Allas on eesti perekonnanimi. 2021. aasta 1. jaanuari seisuga oli Eestis perekonnanimi Allas 473 inimesel (238 mehel ja 235 naisel). Perekonnanimede levikult oli Allas meeste puhul 223. ja naiste puhul 260. kohal. Levinuim oli see Võru maakonnas, kus seda oli 10 000 elaniku kohta 22,06. Ain Allas, eesti teleajakirjanik (1948–) Aliis Allas, eesti squash'i-mängija (1983–) Teet Allas, eesti jalgpallur (1977–) Ülar Allas, eesti molekulaarbioloog, publitsist ja DJ (1977–) https://www.stat.ee/nimed/pere/Allas
Venemaa Teaduste Akadeemia Astrofüüsika Eriobservatoorium

Venemaa Teaduste Akadeemia Astrofüüsika Eriobservatoorium (vene keeles Специальная астрофизическая обсерватория РАН; akronüüm SAO) on Venemaa Teaduste Akadeemia teadusuurimisinstituut, mis asub Põhja-Kaukaasias Karatšai-Tšerkessias Zelentšukskaja rajoonis. Observatoorium rajati 1966. aastal. Observatooriumi põhihooned (adminkorpus, tehnilised hooned, laborihooned ja elamud) asuvad Nižni-Arhõzi teadusasulas. Optiline teleskoop BTA, mille peapeegli läbimõõt on 6 meetrit, paikneb Pastuhhovi mäe jalamile rajatud peaobservatooriumis (merepinnast 2100 m kõrgusel). Samas asuvad ka kaks väiksema läbimõõduga teleskoopi. 600-meetrise läbimõõduga ringantenniga raadioteleskoop RATAN-600 paikneb staniitsa Zelentšukskaja äärealal (üle merepinna 970 m).  Venemaa Teaduste Akadeemia Astrofüüsika Eriobservatoorium – pildid, videod ja helifailid Wikimedia Commonsis Observatooriumi koduleht
Merrick Garland

Merrick Brian Garland (sündinud 13. novembril 1952) on Ameerika Ühendriikide jurist, alates 11. märtsist 2021 Ameerika Ühendriikide justiitsminister. 1997–2021 töötas ta Columbia ringkonna apellatsioonikohtu kohtunikuna. Märtsis 2016 soovis tollane president Barack Obama nimetada Garlandi ülemkohtu kohtunikuks, kuid Senati vabariiklik enamus keeldus tema kandidatuuri arutamisest. Antonin Scalia surma tõttu vabanenud ülemkohtu kohtuniku kohale nimetas järgmine president Donald Trump Neil Gorsuchi.